ნარმერი

ნარმერი — ძველი ეგვიპტის მეფე (ფარაონი) პირველი დინასტიიდან, რომელიც მეფობდა ადრედინასტიური პერიოდის დროს.ტობი უილკინსონი (1999), ადრედინასტიური ეგვიპტე, ლონდონი, ნიუ-იორკი: Routlege; გვ. 67 შესაძლოა ნარმერი ეგვიპტის სამეფო ტახტზე პროტოდინასტიური პერიოდის ფარაონების კას ან სკორპიონ II-ის შემდეგ ავიდა, ზოგიერთი ნარმერს ეგვიპტის გამაერთიანებლად და პირველი დინასტიის დამაარსებლად მიიჩნევს. შესაბამისად ნარმერი გაერთიანებული ეგვიპტის პირველი ფარაონი იყო.

ნარმერის ვინაობა დღემდე დავის თემად რჩება, მიუხედავად ამისა, ეგვიპტოლოგისტთა უმრავლესობა ნარმერს პირველი დინასტიის წევრ ფარაონთან მენესთან აიგივებს. მენესი ნარმერის მსგავსად ეგვიპტის გამაერთიანებლად და მის პირველ ფარაონად ითვლება.ალან ლოიდი (1994) ჰეროდოტე: წიგნი, ლეიდენი: Brill Publishers; გვ. 7იორვერთ ედვარდსი (1971), ადრედინასტიური პერიოდი ეგვიპტეში, კემბრიჯი: Cambridge University Press; გვ. 13იოზეფ სერველო-აუტუორი (2003), ნარმერი, მენესი და ბეჭდები აბოდოსიდან, კაირო: The American University in Cairo Press; გვ. 174თომას ჰიგი (2014), ვინ იყო მენესი?, ჟურნალი: Archeo-Nil; გვ. 59–92 ეს დასკვნა ეფუძნება ნარმერის ფილას, რომელშიც ნარმერი აღწერილია, როგორც ეგვიპტის გამაერთიანებელი, ასევე აბიდოსის სასაფლაოზე ორი სასაფლაო ბეჭედი გამოსახავს მას, როგორც პირველი დინასტიის პირველ ფარაონს. ნარმერი არის ყველაზე ადრეული პიროვნება, რომლის სახელიც ცნობილი და დამოწმებულია, თუმცა ფარაონი ირი-ჰორი ნარმერამდე ორი თაობით ადრე ცხოვრობდა.კრისტიან რადერი (2014), დათაკლიზმი: ვინ ვართ ჩვენ, S.l.: Crown; გვ: 22, 252;

დაზუსტებით უცნობია თუ როდის დაიწყო ან დასრულდა ნარმერის/მენესის მმართველობა, იგი დაახლოებით ძვ.წ. 32-ე ან 31-ე საუკუნეების დროს მეფობდა, თუმცა თანამედროვე ეგვიპტოლოგიურ ლიტერატურაში მითითებულია, რომ ნარმერი/მენესი დაახლოებით ძვ.წ. 34-ე – 30-ე საუკუნეებს შორის მეფობდა.

 მეფობა 
ნარმერის ცნობილი ფილა 1898 წელს ქალაქ ჰიერაკონპოლისში ეგვიპტოლოგისტმა ჯეიმზ ქუიბელმა აღმოაჩინა, მასში ნარმერი აღნიშნულია, როგორც ზემო ისე ქვემო ეგვიპტის მმართველად, სწორედ აქედან იბადება თეორია, რომ მან ორივე სამეფო გააერთიანა და ერთიანი ეგვიპტის ფარაონი გახდა.ჯეიმზ ქუიბელი (1898), ფილა ჰიერაკონპოლისიდან, ჟურნალი: Zeitschrift für ägyptische Sprache und Altertumskunde; გვ. 81–84ალან გარდინერი (1961), ფარაონების ეგვიპტე, ოქსფორდი: Oxford University Press; გვ. 403–404 აღმოჩენიდან დღემდე ნარმერის ფილა დებატებს იწვევს, დღემდე გაურკვეველია ფილა ისტორიულ მოვლენას წარმოადგენდა თუ უბრალოდ სიმბოლური დატვირთვის იყო.იორვერთ ედვარდსი (1971), ძველი ეგვიპტე: ეგვიპტის კულტურა და ცივილიზაცია ხუთი ათასი წლის წინ, ლონდონი: Penguin Books; გვ. 41–43ჯონ ბეინსი (1995), ძველი ეგვიპტის სამეფო, ნიუ-იორკი: EJ Brill; გვ. 117დევიდ ო'კონორი (2011), ნარმერის ფილა: ახალი ინტერპრეტაცია, ჩიკაგო: Oriental Institute of the University of Chicago 1993 წელს გიუნტერ დრეიერმა აბიდოსში აღმოაჩინა ნარმერის ნიშანი (იარლიყი), რომელიც აღწერდა იმავე მოვლენას რაც ნარმერის ფილაზე იყო აღწერილი, ამ აღმოჩენით დადასტურდა, რომ ფილა ფაქტობრივად რეალურ ისტორიულ მოვლენას ასახავდა.გიუნტერ დრეიერი (2000), ეგვიპტის ადრეული მოვლენები, ჟურნალი: Egyptian Archaeology; გვ. 6–7

დღემდე ეგვიპტოლოგებს შორის დავის თემად რჩება ნარმერის პიროვნება. ზოგი ეგვიპტოლოგის აზრით მენესი და ჰორ აჰა ერთი და იგივე პიროვნება იყო, რომელსაც ფარაონ ნარმერისგან უკვე გაერთიანებული ეგვიპტე მემკვიდრეობით ერგო.ბეატრის მიდანტ-რეინისი (2000), ეგვიპტის პრეისტორია, გვ. 243–250 ზოგის აზრით კი ნარმერმა ეგვიპტის გაერთიანება დაიწყო თუმცა ვერ დაამთავრა ან ნაწილობრივ გააერთიანა, მემკვიდრე ფარაონმა მენესმა კი მისი დაწყებული საქმე დაასრულა და ეგვიპტე საბოლოოდ (მთლიანად) გააერთიანა. არსებობს კიდევ ერთი შესაძლო თეორია, რომლის მიხედვითაც ნარმერი იყო ეგვიპტის იმ ფარაონის პირდაპირი მემკვიდრე (შთამომავალი), რომელმაც ეგვიპტე გააერთიანა (შესაძლოა ეს პიროვნება ფარაონი სკორპიონ II იყო, რომლის სახელიც ასევე იქნა აღმოჩენილი ჰიერაკონპოლისში), ნარმერმა კი უბრალოდ გამაერთიანებლის ტიტული მიიღო.ალან შულმენი (1991-1992), ნარმერი და გაერთიანება: რევიზიონისტული ხედვა, გვ. 85

აბიდოსში ნაპოვნი ფარაონების დენისა და კაას საფლავებზე აღმოჩეილ ბეჭდებზე აღნიშნულია, რომ ნარმერი იყო პირველი დინასტიის დამაარსებელი და ამავე დინასტიის პირველი ფარაონი, რომლის შემდეგაც ტახტზე ჰორ აჰა ავიდა. კაას ბეჭედზე ზუსტი თანმიმდევრობით არის აღნიშნული (ჩამოთვლილი) პირველი დინასტიის რვავე ფარაონი, აღნიშნული სია ფარაონ ნარმერის სახელით იწყება.იოზეფ სერველო-აუტუორი (2005), იყო თუ არა მეფე ნარმრი მენესი?, გვ. 31–37 ამ ორი მეფეთა სიიდან არცერთში არ არის ნახსენები მენესის სახელი, აღსანიშნავია, რომ იმ დროისთვის მონუმენტებზე ჩვეულებისამებრ გამოსახავდნენ ჰორის სახელს, მენესი კი პირადი სახელია.ს. საიდლმაიერი (2010), ეგვიპტის სახელმწიფოს აღზევება მეორე დინაასტიისთვის, გვ. 25

სავარაუდოდ ნარმერის მეუღლე იყო ქვემო ეგვიპტის პრინცესა ნეითჰოტეპი. წარწერები, რომლებშიც მისი სახელია ჩაწერილი ნარმერის პირდაპირი მემკვიდრის ჰორ აჰასა და ფარაონ ჯერის საფლავებზე იქნა აღმოჩენილი, წარწერების მიხედვით ჰორ აჰა ნეითჰოტეპის შვილი იყო.ჯოის ტაილდსლი (2006), ეგვიპტის დედოფლების ქრონიკები, ლონდონი: Thames & Hudson, გვ. 26–29

 ჰიპოთეზები 
ერთიანი ეგვიპტი დამაარსებლად ტრადიციულად ითვლება მენესი. თუმცა არსებობს ხუთი ჰიპოთეზა მენესისა და ნარმერის პიროვნებების შესახებ:

 მენესი — ნარმერის მემკვიდრეა, რომელმაც სამართავად მიიღო უკვე გაერთიანებული ეგვიპტე. 
 ნარმერი და მენესი — ერთი და იგივე პიროვნებაა, ხოლო ჰორ აჰა მისი შვილი.
 ეგვიპტის გაერთიანება ხანგრძლივი პროცესია, რომელიც დაიწყო ნარმერმა და დაასრულა მენესმა. 
 ეგვიპტის გაერთიანება დასრულდა ფარაონ ხასეხემუის დროს. 
 ნარმერმა ჩაახშო ქვემოეგვიპტური აჯანყება, ხოლო ეგვიპტის გამაერთიანებელია სკორპიონ II.

ლიტერატურა
 .
 .
 .

 რესურსები ინტერნეტში 
 ნარმერი
 ნარმერის ტაძარი
 ფარაონი ნარმერი
 მეფე ნარმერის ფილა
 მეფე ნარმერის ფილა 
 ფარაონ ნარმერის ფილა
 ეგვიპტე: ფარაონი ნარმერი
 ეგვიპტის ისტორია: ნარმერი
 ეგვიპტის პირველი დინასტია
 ნარმერის ფილა: ჩრდილოეთის მეფე 
 ნარმერის ფილა: სამხრეთის ძლევამოსილი მეფე
 ადრეული სამეფოს პერიოდი: I და II დინასტიები
  The Narmer Catalog

 სქოლიო 

კატეგორია:ეგვიპტის ფარაონები
კატეგორია:ეგვიპტის პირველი დინასტიის ფარაონები
კატეგორია:ნარმერი